நிச்சயமாகச் செய்யலாம், அதுதான் நம்முடைய அடுத்த பணி!.இதுவரை, நாம் தட்டச்சு செய்த விஷயங்களை "எழில்" மொழி அப்படியே நிறைவேற்றிக்கொண்டிருந்தது. இப்போது, அது கேட்கும் கேள்விக்கு நாம் பதில் சொல்லப்போகிறோம்..இதற்கு நாம் "உள்ளீடு" என்ற கட்டளையைப் பயன்படுத்தவேண்டும். இதுபோல:.முதல்எண் = உள்ளீடு("ஓர் எண்ணைச் சொல்லுங்கள்: ").இந்தக் கட்டளையை நிறைவேற்றினால், உங்கள் கணினித் திரையில் "ஓர் எண்ணைச் சொல்லுங்கள்: " என்ற எழுத்துகள் தோன்றும். நீங்கள் ஏதாவது ஓர் எண்ணைத் தட்டச்சு செய்து "Enter" பொத்தானை அழுத்தவேண்டும்..உடனே, நீங்கள் தட்டச்சு செய்த எண் கணினியால் பெறப்பட்டு, "முதல்எண்" என்ற பெயரில் சேமிக்கப்பட்டுவிடும்.